ไฟแนนซ์ทูเดย์
ถึงจะเป็นวันคริสต์มาสอีฟ ใกล้เทศกาลวันหยุดยาวเต็มที แต่หลายคนยังเร่งปั่นงานไม่ได้หยุด โดยเฉพาะรัฐบาลที่ต้องเร่งภารกิจคืนความสุขตามสัญญา&nbsp;
29 ต.ค. 2565

ถึงจะเป็นวันคริสต์มาสอีฟ ใกล้เทศกาลวันหยุดยาวเต็มที แต่หลายคนยังเร่งปั่นงานไม่ได้หยุด โดยเฉพาะรัฐบาลที่ต้องเร่งภารกิจคืนความสุขตามสัญญา  
...เห็นพี่ปั๋ม พัชร สมะลาภา แห่งเคแบงก์ในลุคใหม่แล้ว ต้องขยี้ตาดูอีกรอบ เพราะมากับทรงผมใหม่กระชากวัยสุดๆ ราวกับถอดลุคจากนายแบงก์ มาแนวนักบอลเนื้อหอม ชาริล ชัปปุยส์ ยังไงยังงั้น
...วันนี้ คณะกรรมการสลากกินแบ่งรัฐบาล เตรียมประชุมพิจารณาร่างกฎหมาย พ.ร.บ.สลากกินแบ่งรัฐบาล ฉบับแก้ไข เพื่อหารือช่วยผู้ค้ารายย่อยและสังคม และถกปัญหาสลากแพงที่ยังแก้กันไม่ตก
แต่งานนี้ สมชัย สัจจพงษ์ อธิบดีกรมศุลกากร ในฐานะประธานบอร์ดสลาก เชื่อมั่นว่า การเพิ่มผลิตภัณฑ์ใหม่เข้ามาในตลาด โดยเฉพาะหวยออนไลน์ จะช่วยแก้ได้แน่ หากผ่านขั้นตอนต่างๆ จนไปจบที่สภานิติบัญญัติแห่งชาติ (สนช.) คาดว่าจะสามารถเริ่มหวยออนไลน์ได้ประมาณเดือน ก.ย. 2558 ก่อนที่จะมีการเลือกตั้งรัฐบาลใหม่
...อีกฝ่ายที่ยังทำงานหัวฟูรับสิ้นปี คือแบงก์พาณิชย์ทั้งหลาย บางสาขาทำยอดได้ไม่ถึงเป้าแต่ก็ต้องเตรียมฟอร์แคสต์ผลิตภัณฑ์ปีหน้ากันแล้ว ที่ระทึกไม่แพ้ใครเห็นจะเป็นแบงก์สีม่วง พนักงานที่ทำผลงานดีได้ A+ เคยได้โบนัสรวมสูงสุดมา 5 เดือนหลายปี แต่ปีนี้ต้องลุ้นกันหน่อย หลังแบงก์คู่แข่งแซง
นี่ถ้าไม่ได้กำไรจากการขายบริษัทประกันภัยช่วยไว้อีกแรงนอกจากกำไรค่าฟี เห็นทีต้องปาดเหงื่อกันยกใหญ่ตั้งแต่ปีนี้